
                                                                       ประกาศองค์การบริหารส่วนตำบลควนพัง
เรื่อง ริบเงินประกันสัญญาเข้าเป็นรายได้ขององค์การบริหารส่วนตำบลควนพัง
           ..........................................................................
                          ตามที่องค์การบริหารส่วนตำบลควนพังได้ ทำสัญญาซื้อขายกับ บริษัท เกษรพลาสติกอุตสาหกรรม จำกัด  เพื่อซื้อขายเครื่องเล่นพัฒนาการเด็กเล็กปฐมวัย  ซึ่งประกอบด้วย โกลด์ฟุตบอล,แป้นบาสเก็ตบอลและอุโมงค์ฮิปโป   ตามสัญญาซื้อขาย  เลขที่ ๑๑ /๒๕๕๔   ลงวันที่ ๓๑  สิงหาคม ๒๕๕๔   ซึ่งผู้ขายได้วางหลักประกันสัญญาเป็นเงินสด  จำนวน ๔,๒๕๐  บาท  ตามสำเนาใบเสร็จรับเงิน เล่มที่  ๓  เลขที่  ๒๑  ลงวันที่  ๓๑  สิงหาคม  ๒๕๕๔  ซึ่งครบกำหนดถอนคืนหลักประกันดังกล่าว ในวันที่ ๑๒  กันยายน  ๒๕๕๕  ซึ่งทางองค์การบริหารส่วนตำบลควนพัง ได้ทำหนังสือแจ้งให้ซ่อมเครื่องเล่นพัฒนาการเด็กดังกล่าว  ตามหนังสือ อบต. ควนพัง  ที่ นศ. ๗๕๑๐๒ / ๗๘   ลงวันที่  ๒  กุมภาพันธ์  ๒๕๕๕ ,ที่ นศ. ๗๕๑๐๒ / ๑๖๖  ลงวันที่ ๒๗  มีนาคม  ๒๕๕๕  ที่  นศ.๗๕๑๐๒ / ๒๒๘  ลงวันที่  ๒ พฤษภาคม  ๒๕๕๕ แล้วนั้น
        ตามสัญญาซื้อขายเลขที่ ๑๑/๒๕๕๔ ลงวันที่ ๓๑ สิงหาคม ๒๕๕๔ ข้อ ๖. การรับประกันความชำรุดบกพร่อง ผู้ขายยอมรับประกันชำรุดบกพร่องหรือขัดข้องสิ่งของตามสัญญานี้เป็นเวลา  ๑  ปี นับแต่วันที่ผู้ซื้อได้รับมอบ โดยภายในกำหนดเวลาดังกล่าว หากสิ่งของตามสัญญานี้เกิดชำรุดบกพร่องหรือขัดข้องอันเนื่องมาจากการใช้งานตามปกติ ผู้ขายจะต้องจัดการซ่อมแซมหรือแก้ไขให้อยู่ในสภาพที่ใช้งานได้ดีดังเดิม ภายใน ๗ วัน นับแต่วันที่ได้รับแจ้งจากผู้ซื้อโดยไม่คิดค่าใช้จ่ายใด ๆ ทั้งสิ้น
                       ตามระเบียบกระทรวงมหาดไทยว่าด้วยการพัสดุ ว่าด้วยการพัสดุขององค์การบริหารส่วนตำบล พ.ศ. ๒๕๓๘ (แก้ไขเพิ่มเติม ฉบับที่ ๓ พ.ศ. ๒๕๔ ) ข้อ ๖๕ (๒) หลักประกันสัญญาให้คืนให้แก่คู่สัญญาหรือผู้ค้ำประกันโดยเร็ว และอย่างช้าต้องไม่เกิน ๑๕ วันนับแต่วันที่คู่สัญญาพ้นจากข้อผูกพันตามสัญญาแล้ว
                        องค์การบริหารส่วนตำบลควนพัง จึงขอประกาศให้ บริษัท เกษรพลาสติกอุตสาหกรรม จำกัด  ซึ่งเป็น ผู้วางเงินประกันสัญญาดังกล่าว ให้ดำเนินการซ่อมเครื่องเล่นพัฒนาการเด็กเล็กปฐมวัยดังกล่าว  ภายในวันที่ ๓๑    พฤษภาคม ๒๕๕๕ หากผู้รับจ้าง ไม่มาดำเนินการดังกล่าวภายในระยะเวลาที่กำหนด ทางองค์การบริหารส่วนตำบลควนพัง จะดำเนินการริบเงินประกันสัญญาดังกล่าวเข้าเป็นรายได้ขององค์การบริหารส่วนตำบลควนพังโดยทันที 

                     จึงขอปิดประกาศให้ทราบโดยทั่วกัน
                             ประกาศ ณ วันที่   ๒๑   เดือน พฤษภาคม   พ.ศ.  ๒๕๕๕   
                                                       (ลงชื่อ)        นุกูล  ธานีรัตน์                       
                                                                    ( นายนุกูล  ธานีรัตน์  )
                                                          นายกองค์การบริหารส่วนตำบลควนพัง
